07/02/2020 | Administración LocalMunicipal
Sada
Secretaría
Bases específicas de bolsa de emprego con carácter interino para postos de auxiliar de biblioteca (IV-C2) PS 7-20

Polo Decreto desta Alcaldía núm.208/2020, do 3 de febreiro, aprobáronse as seguintes bases de convocatoria de selección de persoal: 1ª.- OBXECTO.- Estas bases específicas teñen por obxecto a regulación dos aspectos particulares do proceso selectivo para a formación dunha bolsa de emprego de interinos para cubrir prazas vacantes de persoal funcionario ou calquera das situacións contempladas no artigo 1 do Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada e no artigo 10 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, así coma para substitucións por vacacións ou permisos do persoal coa categoría de auxiliar de biblioteca; en todo aquelo que non estea previsto nas “BASES XERAIS PARA ELABORAR BOLSAS DE EMPREGO CON CARÁCTER INTERINO PARA POSTOS DE PERSOAL FUNCIONARIO E LABORAL DO CONCELLO DURANTE O 2020”, aprobadas por Resolución de Alcaldía de data 29 de xaneiro de 2020. A bolsa que se aprobe derivada deste proceso selectivo substituirá á aprobada polo Decreto da Alcaldía núm.412/2010, do 17 de marzo. O órgano competente da Corporación poderá adscribir ós/ás aspirantes nomeados/as, través do correspondente procedemento regulamentario, a calquera posto de traballo que, de acordo co seu grupo de titulación, teña asignadas funcións propias desta categoría profesional.2ª.-REFERENCIA DO PROCESO SELECTIVO: PS 7-2020 A vixencia desta bolsa é de tres anos, prorrogables por outros 3, dende a súa aprobación por resolución do Alcalde que se publicará no taboleiro e na sede electrónica municipal. a) Denominación da praza: Auxiliar de Biblioteca b) Escala referida aos postos de funcionario: Escala de administración Especial, Subescala Técnica clase: técnicos auxiliares. c) Grupo de clasificación: IV do Convenio Colectivo ou C/Subgrupo C2 d) Tipo de relación xurídica: persoal laboral temporal ou persoal funcionario interino De conformidade co previsto nas bases xerais aprobadas por este Concello de Sada, o sistema selectivo será o de oposición. - Estar en posesión do graduado en ensinanza secundaria obrigatoria ou equivalente. - Estar en posesión do título de acreditación do nivel de coñecemento de lingua galega CELGA 3 ou outros títulos oficiais equivalentes. No caso de non acreditalo realizarase unha proba conforme ao establecido na base 8ª. Ás solicitudes de participación achegarase a documentación sinalada na base cuarta das Bases Xerais e axustaranse ao modelo que está a disposición na seguinte ligazón: https://www.sada. gal/ga/a-un-click/impresos ou que se lles facilitará nas dependencias municipais. O prazo é de 5 días hábiles contados a partir do seguinte ao da publicación na sede e/ou no BOP. As probas selectivas que deberán superar as persoas aspirantes á praza á que se refiren estas bases específicas son as seguintes de carácter obrigatorio e eliminatorio: PRIMEIRO EXERCICIO, teórico: Consistirá en contestar durante un período máximo de 30 minutos un cuestionario formulado polo Tribunal inmediatamente antes do seu comezo e baseado no temario completo (parte xeral Anexo IV das bases xerais e base 9ª das específicas). Estará composto por vinte preguntas con catro respostas alternativas, sendo só unha delas correcta. Cada resposta correcta puntuará 1 punto, as respostas deixadas en branco non puntuarán e cada pregunta incorrecta restará 0,5 puntos. A cualificación máxima é de 20 puntos SEGUNDO EXERCICIO, práctico: Realización dun suposto práctico relacionado coas materias específicas do temario. En función da maior ou menor complexidade do exercicio, o Tribunal determinará antes do seu inicio o tempo máximo para a súa realización, con carácter xeral para todos os aspirantes. No anuncio de convocatoria deste exercicio, o Tribunal determinará os medios materiais dos que deberán, ou poderán, ir provistos os aspirantes para a súa realización. Puntuación máxima 30 puntos. -Nos exercicios obrigatorios e eliminatorios e deberá acadarse unha puntuación mínima da metade da puntuación total asignada nestas bases a cada un deles para a súa superación. -Se o Órgano de selección, de oficio ou en base as reclamacións, que os aspirantes poidan presentar nos dous días hábiles seguintes á publicación das cualificacións dos exercicios, anulase algunha/s das preguntas incluídas nun exercicio, anunciarao publicamente no taboleiro de Anuncios do Concello. Contra tal acordo poderá interporse recurso de alzada, consonte ao disposto no artigo 122 da Lei 39/2015, do 1 de outubro, de Procedemento Administrativo Común das Administracións Públicas A cualificación final de cada aspirante será a resultante da suma das cualificacións de cada un dos exercicios obrigatorios e eliminatorios. Respecto a acreditación do idioma galego, de non acreditarse co título esixido na base 4º realizarase unha proba de nivel aos aspirantes que foran propostos polo tribunal, puntuándose coma apto ou non apto e debendo acadarse para aprobar a cualificación de apto. TEMA 1.- O municipio de Sada: Poboación e termo municipal. Pleno, Alcalde e Xunta de Goberno Local. TEMA 2.- O concepto de biblioteca. Clases de bibliotecas. O libro e as bibliotecas ao longo da historia. TEMA 3.- Bibliotecas públicas: concepto, funcións e servizos. TEMA 4.- Coleccións especiais: fondo antigo, material gráfico, soportes audiovisual e electrónico. As hemerotecas. A sección infantil. A sección local. TEMA 5.- Instalacións e equipamento das bibliotecas. TEMA 6.- Preservación e conservación do fondo bibliográfico e documental. TEMA 7.- Desenrolo de coleccións bibliotecarias. Selección e expurgo. Sistemas de incorporación de fondos. Adquisición. Intercambio de publicacións. TEMA 8.- O depósito legal. O depósito legal de publicacións en liña. TEMA 9.- O proceso técnico dos fondos bibliográficos: rexistro, selado, etc. TEMA 10.- Ordenación dos fondos e xestión dos depósitos. Recontos. TEMA 11.- Principios de descrición bibliográfica. Procesos técnicos en bibliotecas. Control de publicacións. Normalización. TEMA 12.- Servizos aos lectores: referencia e información bibliográfica. A alfabetización informacional. Tipos de préstamos. O préstamo interbibliotecario. TEMA 13.- Fontes de información. Tipoloxía dos recursos de información. Técnicas e ferramentas de recuperación de información. Servizos de información bibliográfica e documental. TEMA 14.- As novas tecnoloxías aplicadas ás bibliotecas. O servizo de Internet para os usuarios. Dixitalización. Preservación dixital. TEMA 15.- O Sistema de Bibliotecas da Xunta de Galicia: organización e servizos. O Sistema Provincial de Bibliotecas de A Coruña. TEMA 16.- A Biblioteca Pública Municipal “Suárez Picallo” de Sada. O papel da Biblioteca Pública Municipal no conxunto das actividades culturais do municipio. Relación con outras institucións, asociacións ou colectivos culturais. TEMA 17.- Sistemas de avaliación do funcionamento dunha Biblioteca Pública Municipal: memorias, informes, valoracións, estatísticas, etc. TEMA 18.- Competencias dos Municipios en materia cultural. Servizos e equipamentos culturais do Concello de Sada. TEMA 19.- O persoal ao servizo da Administración Local. Integración en escalas, subescalas e clases. Dereitos e deberes. Seguridade e hixiene no traballo. A Lei de prevención de riscos laborais. TEMA 20.- Lei Orgánica 3/2007, de 22 de marzo, para a igualdade efectiva de mulleres e homes. Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: consideración de persoa con discapacidade e dereitos. A normativa reguladora do procedemento para o recoñecemento, declaración e cualificación do grao de discapacidade”. O que se publica para xeral coñecemento. Sada, 4 de febreiro de 2020 O Alcalde.: Begoña Teresa Leung Lobelles